Ńdɔ̄ Sámson a ngákə̄ á Gáza, ńdɔ a ngáyén mīníngá ebamba wé, ńdɔ a ngákə̄ ábə̄ nyé, 2ńdɔ̄ bə́ ngábɔ bǒd yā Gáza ayəmə́ naa: “Sámson a sɔ́ yǎ.” Ńdɔ̄ bə́ ngáman báman vóm tē nə́ bə́ mɔ́mbɔ m̀bɛ́ óngólā yā tísɔn ǹgúmā álú. Ńdɔ̄ bə́ ngáyaba ǹgúma ńtíé álú bɔ́ nâ: “Ńyābágán a kələ kwí ai məléndé mə́ kídí eyɔ̌ŋ te byǎyī nyé wé.” 3Á kə́ kwí ńdɔ̄ Sámson a ngálaŋan a bɔ̂ á sí a kələ kwí á zāŋ alú, ńdɔ ai zǎŋ alú, ńdɔ a ngákódō á sí a bǐ mīḿbɛ́ mí óngólā yā tísɔn ai məkon mə́bɛ̄, ńdɔ a ngátyé myā á sí ai bifɛdəga bísə a bədé á bītúl, ǎ ngakə a bəgə́ myā óbobon ńkǒl yā ó nə́ á Hébron á yād.